
Rugăm pe toţi câţi au binevoit să primească această 
foaie să grăbească cu trimiterea plății de abonament. 
Administraţia foii „ȚARA NOASI RA“. 





Cetitorilor. 


Pe toți, cărora le ajunge în mâni această foaie îi 
rugăm să o cetească și dacă o socot de potrivită 
trebuințelor țărănimii să o iti cutii între oa- 
menii noștri dela sate. 

Foaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an . . . . 2 y 
Pe trei luni . . . . . . . 1 


Banii să se trimită la Administraţia revistei 
„Țara noastră“, Sibiiu — Nagyszeben. Asociațiune. 





Toţi cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fä- 
rănimii. Îndeosebi primim bucuros articole cu poveţe economice, 
precum — şi snoave, poezii poporale etc. Scriitorii artico- 
lelor sunt rugaţi a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. ` 

„Pentru articolele bune dăm si o cuvenită răs- 
plată bâănească. 

SA NE APROPIEM. 


Neamul nostru din această ţară e un neam de fărari. 
Tagma boierilor ne-a fost înghițită de străini în cursul 
vremilor. Nici mai puteă lămuri de grabă, dacă perderea 
acestei tagme a fost spre răul sau spre binele întregului 
neam. In înfățișarea lui de astăzi deci poporul nostru 
razimă numai pe țărănime. Din aceasta a răsărit noua 
tagmă: cărturarii. - 

Taranimea fiind o pătură de oameni cu un vechiu 
trecut, își are însușirile ei sufleteşti bine lămurite, clădite 
pe un temei statornicit și nesupus schimbărilor grabnice. 
Isi are obiceiurile sale. primite din bătrâni, își are po- ` 
vețele moștenite. In toată înfățișarea ţăranului, în judecata 
lui, în graiul lui, în mișcare și repaos se simte pecetea 
unui trecut de rânduri de veacuri. De aceea întreagă 
firea lui e o părticică de viaţă bine rotunzită. De aceea 
rostul lui de judecată și de viaţă are totdeauna un farmec. 
Simţi că în vorba lui, în cântecul, în jocul ori alte 
desfătări ale lui trăesc rânduri de vieţi cari şi-au dus 
mai departe prisosul lor de putere din om în om. 

Cu totul alta e înfățișarea cărturărimii noastre. Căr-. 
turarul nostru se ivește răzleț abiă în cei cincizeci de 
ani din urmă. Se ridică din țărani. Are legătura de sânge 
cu țărănimea, are și moştenirea sufletească dela părinții 
lui. Dar judecata lui, felul.de trai si îndeletnicirile lui 
se săvârșesc pornind „din îndemnuri străine de judecata 
străbunilor săi. El n'a mai rămas între granițele îndem- . 
nurilor moștenite. Școala Pa smuls din ograda lui îngustă 
și Pa purtat în goană pe alte tărâmuri. Şcoala de care 
s'a împărtășit a fost o școală străină. Tot ce-a putut 


40% | 
© BCUCIuj 





x 





632 ȚARA NOASTRĂ 


zidi în sufletul lui această învățătură s'a prăbuşit, sau 
s'a clătinat în lipsa unor bune temelii. Moștenirea su- 
fletească din părinți a fost strivită, iar noul câștig e 
prea neînsemnat încă. Astfel cărturărimea noastră nu 
ni-se arată ca o tagmă bine închegată. A fost și vremea 
prea scurtă pentru a-și puteă lămuri însușirile cari o 
deosebesc. Lipsa unui trecut se simte. Cărturarul vorbește 
numai din îndrumările învățăturii care îl povățuește, căci 
îndemnurile sufletului țărănesc și-au slăbit puterea în-el. 
De aci multele dibuiri ale cărturarilor noștri: încurcătură 
în vorbe, în mișcare, în judecată, în căutarea plăcerilor. 

Aceste tagme de oameni se depărtează tot mai mult 
una de alta. Cărturarul ajuns la oraș își împuținează pe 
zi ce merge legăturile cu fraţii lui țărani rămași acasă. 
Felul lui de traiu și trebuinţele lui sunt altele. Satul nu-l 
mai poate mulțumi. De aceea acest cărturar, care în 
sătulețul de unde a pornit în lume isi are părinții si 
rudeniile lui — se ivește tot mai rar în tinda căsuții albe 
dela poala muntelui. Il chiamă acolo toate amintirile co- 
pilăriei, tot farmecul nelămurit al plopilor de lângă iaz, — 
dar câteva ciasuri sunt de-ajuns ca să se ceară din nou 
în zarva ostenitoare a orașului. 

E firesc ca omul să se simtă mai acasă acolo unde 
se desfășură străduinţele lui zilnice, acolo unde rodește 
munca lui. Dar nu e firesc ca sufletul să rupă toate 
firele trecutului. A uită câte-odată e cel mai mare păcat. 

De acest păcat se fac vinovaţi o mulțime dintre 
cărturarii noștri. Câţi nu cunoaștem dintre acei domni 
mari cu suflete mici cari au întrerupt toate legăturile 
cu cei rămași în urmă! În mintea acestora și a multora 
trăiește o judecată nenorocită care îi povățuiește. Aceşti 
oameni văd în țăran sau pe bunul platnic tăcut, sau pe 
prostul fără nici o pricepere — menit să bată drumuri 
după poruncă. Nu e o mai scârboasă pecingine pe su- 
fletul omenesc ca această înstrăinare. l 

Noi cărturarii neamului românesc suntem îndemnați 
la o apropiere cătră țărănime si prin inima şi prin mintea 
noastră. Moștenirea sufletului ne leagă de oamenii cari 
păstrează cele dintâi aduceri aminte ale ființii noastre. 
lar mintea ne arată că singura putere de premenire a 
neamului sunt numai țăranii. 

Cunoasteti povestea lui Anteu, viteazul din basmele 
grecești. Ercul voiă să-l răpuie. Dar toată puterea lui 
eră zadarnică, căci tatăl lui Anteu eră pământul si de 
câteori trupul lui atingeă țărâna el primeă nouă puteri. 

Ca să-l omoare Ercul a trebuit să-l ridice sus în văzduh 
si să-l sugrume acolo. 

Astfel suntem noi cărturarii acestui neam. Până vom 
pastă IEgăturite-suftetești cur täranimea; vom prinde-puter—— 
totdeauna, Premeniti în tăria ă A Ie 
„piept tuturor nenorocirilor. Dar să nu uităm că pierzând 
legAtura..cutirinimea—ajungemi—nsurer NI trebue un 
Ercul ca să ne ridice în sus și să ne sugrume. E de 
ajuns un viteaz de-a doua mână să ne prăpădească. 


COMUNA „VIITORUL. 


XX. La meserii şi negoţ. 

Curtea și moşia cari acum 50 de ani erau ale unei familii, 
acum sunt împărțite în 2 sau 3 părţi, ori chiar și în mai multe. 
Aşa că unde odinioară se hrăneau 5 guri acum trebue să se 
hrănească 15—20. Și unde acum se hrănesc 15—20 de guri, după 
50—100 de ani, vor trebui să se hrănească îndoit și întreit atâtea. 

Dar de unde și cu ce? 

Asupra acestor lucruri li-s'a atras adeseori luarea aminte 
locuitorilor din « Viitorul». Ei întrevedeau acum că trebue căutate 
căi şi mijloace de a-și ușoră traiul și de a asigură si pentru urmă- 
torii lor un mod de vieață mai ușor și cinstit. Vedeau ei că dacă 
moşia se va tot îmbucătăţi între fii, nepoți și strănepoți, la urmă nu 
va mai fi ce să se împărțească şi are să fie vai si amar de ei. 

Cale sigură pentru a pune stavilă îmbucătățirii din cale 
afară a moșiei și de a asigură viitorul urmașilor, — s'a găsit 
că este calea îmbrăcișerii meseriilor şi negoțului. 

Unde într'o casă sunt 2 băeți, unul din ei rămâne la plugărie, 
al doilea îmbrăcișează o meserie. Unde sunt trei băeţi, şi al 
treilea trece, la meserii ori se pregăteşte pentru negoț. 

In chipul acesta se pornește în <Viitorul» o. mișcare ne- 
obicinuită, vrednică de toată lauda. 

Njau trecut nici zece ani și comuna aveă câțiva meseriași 
harnici din sinul său: Un rotar, un faur, un cizmar, un pielar, 
un cojocar, un zidar, un bărdaș, un măsar si un croitor. 

Fiecare din ei face lucrurile de trebuință pentru locuitorii 
comunei, pentru comunele din apropiere, unde nu sunt me- 
seriași, și lucră si pentru târg. In scurt timp ei ajung la bunăstare 
şi sunt o mândrie pentru comună. 

Alţi meseriaşi, de naștere din «Viitorul», se așează la oraş 
şi prin alte sate mai deaproape sau mai departe, și tuturor 
celor ce sunt harnici si cuminte le merge bine. 

Din cei pregătiți pentru negof, 4 se așează în comună. 
Doi deschid câte o boltă, unul ia în arândă cârciuma comunei 
și al patrulea face negoț cu bucate, vin, lemne ș. a. Alţii se 
aşează prin comunele vecine, și iar alții încearcă la oraş 

Urmând în felul acesta, moșiile nu se imbucătățesc așa de 
mult ca plugarii să nu poată trăi din roada lor; iar de altă 
parte se ridică din sinul comunei zeci de meseriași și neguțători 
harnici, cari nu ntimai ajung ei la stare bună, dar sunt o bine- 
facere și pentru frații lor plugari, crescând mai târziu înșiși o 
samă de meseriași și neguţători harnici din neamul lor. 

Si iată că acum meseriile și negoţul duc și ele la înflorire 
comuna «Viitorul» și sunt o binecuvântare pentru alte comune. 





SCRISORI CĂTRA TARANI 
L j 


Bade Sofroane! | 

Află despre mine că, din mila lui Dumnezeu mă aflu bine, 
vorba îs sănătos, apoi dintr'altele, dă D-zeu de pe-o zi pe alta, 
că doar’, numai în El îi toată nădejdea noastră: l 

“Da, nu .ţi-aş scrie de altceva, făr' mi-a spus Mitu lui Drăgan, 
că ești încă voinic şi sănătos, că ai nepoți, cari ştiu carte şi 
cântă 'n strană tocmai ca diecii, şi mi-a mai spus Mitu, că o să 
vii la târg la Sibiiu. Eu te-am căutat, bade Sofroane, dar n'ai 
venit! Ori... nu te-am mai cunoscut! 

Nu știu dacă-ţi mai aduci aminte, bade Şofroane, de-un sopii 
din satu nostru, pe care l-ai adus la Sibiiu, în șerigla carului! 

Îi fi uitat, că-i cam demult de-atuncea... 

Da eu, n'am uitat. 

Mi-aduc aminte, paria acum, că ’ntr'o bună dimineaţă, 
pe când dormiam încă, tătucu mă atinse uşor şi-mi zise: Scoală 
măi ficior, că badea Sofron şi cu părintele Niculae te-așteaptă 
lângă Valea-Boului să te ducă la Sibiiu ca să te facă domn. | 

Eu, vezi bine, am sărit din așternut, că cu tătucu, după 

cum bine știi, nu se prea puteă glumi, şi cum eram buimăcit- 
de somn, nici nu știu cum m'am îmbrăcat. Ştiu numai atâta că 
mămuţa, Dumnezeu s'o odihnească, când mi-a pus traista după 
cap, îi roură ochii, şi-a zis: Mitule, uită-te bine la el, că de azi 
încolo ăsta nu mai e al nostru! 

Da eu n'am zis nimic, că mă gândeam, de zic ceva, dau 
de năcaz. 

Şi-am pus traista: după cap, şi-am sărutat mâna mamii Laa 
tatii si-am plecat în lume, și... dus am fost! 

Da, după ce-am eșit din agradă, parecă mi-se mai strecu- 
rase ceața de pe ochi și, pie cu pic, buimăceala somnului de- 
părtându-se, începeă a mi-se înfiripă îh minte cu de-abinele, că 
dece fac eu drumul ăsta. 

„Mă duc la Sibiiu să mă fac domn!“ imi gândeam. 

Bună treabă, mi-se păreă asta, că văzusem eu mulţi domni 
prin satu nostru, si doamne, mândri mai erau! 

Da când am ajuns de-am scoborit hula satului, m'am uitat odată 
îndărăpt, şi, doamne ce jale m'a cuprins, că nu mai vedeam satu, 
doar’ crucea de pe turnu bisericii de-abiă o mai puteam zari. 

Şi m'am dat pe marginea părăului de lângă boctărie, și 
mă cuprinse un plâns, de gândeam să mă înnec şi mai multe nu. 

Că mă gândeam în mintea mea de copil: ăialalţi copii s'or 
adună acum la râpă şi s'or numără, şi-or vedeă că eu nu-s. 
Şi-or întrebă de mine, şi eu nu-s! Or vedeă ei ce rău-i când eu 
nu mai sânt între ei! Si mă gândeam la Burcuş, săracu, cine 
i-a mai purtă lui de grije, cine i-a mai mângăiă coama lui cea 
stufoasă? Apoi Bălanu... apoi purcelaşii... apoi găinile... apoi 
cuibul rândunicii, care numai de trei zile s'a intors la noi...! - 
Şi-mi ziceam: doamne ce s'or face făr' de mine! 

Dar mi-am adus aminte de tata, mi-am adus aminte de pă- 
rintele Niculae, mi-am adus aminte de d-ta, că m'aşteptaţi la 
Valea-Boului, și-am plecat frumuşel cu ochii plini de laerămi. 

Când am ajuns, știu că părintele Niculae m'a privit blăjin, 
m'a aşezat în şerigla carului pe vrafu de fân, iar d-ta ai dat 
biciu cailor strigând: hi gloabe spurcate, că ducem la Sibiiu un 
puiu de năpâreii să-l facem domn! 

Şi m'am aşezat în şerigla carului, gândindu- mă: vezi, că te 
mai batjocoreşte și badea Şofron, n'ai tu destul pe capul tău. 

Da d-ta nu m'ai băgat în seamă, că dai biciu cailor, şi trăgeai 


nește fumuri din pipa, de gândeam că mergem cu caru ăl de foc. 
p 

De-atuncea-s douăzeci şi cinci de ani, bade Şofroane!... 

Când a murit tata eu eram în Beciu, când a murit mama 
eu eram în 'Ţara-nemţască, şi-am auzit de moartea lor numai 
dupăce i-aţi așezat la odihnă. 

Am plâns după ei, Dumnezeu să-i odihnească! Şi-acum mă 
plâng pe mine, că eu nu mai am tată, nu mai am mamă și satu 
m'a uitat; sunt, cum ui zis d-ta acum 25 de ani, ca un puiu de 
năpârcă sburătărit din loc în loc după păroălalea, de hrană, că 
omul fără de ea nu poate trăi. 

Da şi-acum, câte-odată, m'apucă aga o jale, de par'c'aş sbură 
în satu nostru, dacă nu de alt-ceva, dar barăm să pot sărută 
țărâna groapii, unde se odihnesc părinţii mei, că știu bine cor 
fi murit cu dorul meu în sân. 

Dar, iar mă gândesc: ce să mai cauţi tu acolo! Părinţii 
ţi-s morţi, copiii nu te mai cunosc, ăi bătrâni fiecare după treaba 
lui, iar cânii când te-or vedeă, or lătră după tine ca după te 
miri ce dihanie, că tu te-ai rupt dintr'ai tăi,.., şi-ai tăi te-au uitat! 

Şi-așă, bade Şofroane, eu mă frig pe cărbuni aici la oraș 
de doru ţărânii, pe care, în copilăria mea, am călcat-o în pi- 
cioare atât de mult. 

De aia, îţi dau de ştire, că eu încă, din mila bunului D-zeu, 
mai trăiesc, şi mi-ar plăcea să ştiu cum o mai duci d-ta, ca să 
mai putem vorbi, când şi când, barem prin scrisoare; şi-apoi, 
dacă-mi vei scrie, eu încă-ţi voiu arătă toate păţăniile şi invătţă- 
turile, câte le-am cules de când umblu sburătărit prin lume. 

Și-acum, mă închin cu sănătate, bade Şofroane, şi te rog, 
să-mi trimiţi şi d-ta o carte, ca să știu aevea dacă mai trăiești 
şi cum o mai duci. 


Dumnezeu să te aibă sub paza Luil 
Delasântioana. 


TOVĂRĂȘIILE. 


Tinta tovărăşiilor este, să deă putere și mijloace pentru îna- 
intarea intereselor economice. Trebuinţa tovărăşiilor e cerută de 
nizuinţa de a face şi pe.cei săraci şi pe cei slabi să se bucure 
de foloasele muncii şi de uşurinţele ce le aduce capitalul mai mare. 

Prin tovărăşie munca se răsplăteşte, și filerii săracului, adu- 


1 Acest articol este reprodus din buna şi folositoarea cărtieică scoasă 
tocmai acum de sub tipar cu titlul „Legea tovărășiilor“. Legea com. ung. 
art, 87 din a. 1875 ca o întroducere gi îndrumări pentru înființarea tovără- 
șiilor, scrisă de d-l Vasile C. Osvadă, directorul însoț. „Agricola“ şi redactorul 
foii „Zovărășia“. Se poate procură dela autorul î în Hunedoara (Vajda-Hunyad) 
cu prețul de 50 fil. 

nati cu rânduială şi înţeles, dau capitaluri tot aga de puternice, 
ca si număroasele coroane ale bogaţilor. 

Intovărăşirea şi spriginul împrumutat, dau putere şi celor 
slabi. Doar cu toţii știm pilduirea cu mănunchiul de nuiele... 

In stat cu legi şi cu anume rânâduieli trăind, în munca noa- 
stră pentru alcătuirea si conducerea tovărăşiilor, trebue să ţinem 
seamă de prescrisele legilor aflătoare în vieață. 

In Ungaria, ţara noastră, sunt două legi, care hotăresc asupra 
tovărăşiilor_şi anume: Legea comercială din anul 1875, articlul 
XXXVII (37) şi Legea despre însoțirile agrare şi industriale de 
credit, din. anul 1898, art. XXIII (23). 


Prima lege, care e temelia și legii a doua, — cunoaşte 
patru feluri de societăţi comerciale — după felul alcătuirii lor, 
şi anume: 


1. Societăţile „colective“. 

2. Societăţile „comandite*. - 

3. Societăţile pe acţii, şi 

4. Insotirile (Tovărăşiile). 

Deosebirea acestor societăți este, în scurt, următoarea: 

a) Societate colectivă (kăzkeresetitărsasâg) se formează, când 
două sau mai multe persoane, poartă negot sub firmă comună 
(sub un nume ales de ei prin învoire) şi sub răspundere neţăr- 
murită si solidară (unul pentru altul). 

b) Societate în comandită (beidtitârsasăg) se naşte, când la 
un negoţ purtat sub firmă comună, unul sau mai mulți dintre 
tovareși (tăcuţi, externi-comanditiști), sunt răspunzători numai cu 
partea de avere hotărită mai înainte, — pe când unul sau mai 
mulţi dintre tovareşi (interni-comanditari) sunt răspunzători so- 
lidar și neţermurit (cu întreagă averea lor.) 

c) Societate pe acţii se priveşte aceea societate, care se 
formează cu un capital, înainte hotărit, împărțit în un număr 
hotărit de acţii (intregi ori părţi), de egală valoare și la care 
acţionarii (părtaşii) chezeșuese numai până la suma acţiilor lor. 

d) Insoțiri (asociaţii) în înţelesul numitei legi, sunt acele to- 
vărăşii, care mau dela început un număr înainte hatărit de membri 
— tovarăşi (şi prin urmare wau nici suma capitalului înainte ho- 
tarita) şi care au de scop, promouarea (sprijinirea) creditului, a câ- 
ştigului, a economiei membrilor ei, prin purtarea împreună a tre- 
bilor de care s'au apucat, sau pe temeiul de „reciprocitate“, (unul 
pentru altul). 7 

Aici se tif anumit: 

1. Insoţirile de anticipație şi credit, 

2. Insoţiri pentru procurarea (câştigarea) de materii brute 
(neprelucrate încă): însoţirile de magazine comune şi însoţiri 
pentru producţiunea în comun. 

3. Insoţiri de conzum (bolte, prăvălii). 

4. Însoţiri pentru zidirea de locuinţe si 

5. Societăţile pentru asigurarea mutuală. 

Afară de aceste feluri de tovărăşii, legea comercială mai 
aminteşte despre tovărăşii ocazionale, alcătuite pentru purtarea 
unui sau mai multor negoţuri anumite si din dat în dat. 

(Va urmă). 


MAŞINA DE SCOS MIEREA. 


Câtă vreme oamenii stupăreau numai în coșniţe obicinuite, 
nu eră vorbă de maşină pentru scoaterea mierei. Stuparul ucidea 
toamna o parte din stupi. Uciderea se îndeplinea si se îndepli- 
neşte cu peatră pucioasă. Spre acest sfârșit se face în pământ 
o gaură rotundă de lărgimea coșniţei şi afundă de o schioapă. 
Intr'un băț crepat la un cap se pune o bucată de pucioasă, bățul 
se împlântă cu celalalt cap în mijlocul găurei. Se aduce stupul 
de ucis, se aprinde pucioasa si apoi se pune coşnița deasupra 
găurei, trăgând tărână împrejurul ei, ca să nu poată ieși fumul 
de pucioasă. In 2—38 minute, albinele sunt înnădușite si cad aproape 
toate în gaură. Acum se scot fagurii în vase anume, în care se 
teseuesc (stropșesc) întocmai ca strugurii la cules, vânzându-se 
astfel neguțătorilor, cari aleg mierea cu ajutorul unui teasc. Această. ` 
miere nici pe departe nu e aga curată ca cea scoasă prin maşina 
de care se va vorbi aici. . 

De când stupăritul raţional a început a se împământeni, ma- 
sina pentru scoaterea mierei este o unealtă, de care stuparul nu 
se poate lipsi. 

Maşinile aceste sunt de mai multe feluri: mari şi mici, fă- 
cute din fer şi tinicheă (blech) sau din lemn, unele scumpe, al- 
tele ieftine. O maşină mare costă si peste 60 cor., dar cu ea se 
pot folosi, ca şi cu o maşină de treerat (îmblătit), zeci şi sute de 
stupari. Sunt apoi mașini bune de tinichea cari nu costă mai mult 
de 20 cor. Forma după care sunt toate făcute este cam aceeaș. 

Un mic stupar se poate ajută cu o maşină, care costă cel 
mult 6—8 cor., tot asa de bine. ca şi cu una, care costă zeci de 
cor. Ea se poate pregăti prin orice măsar. 

Spre acest scop este trebuinţă de un ciubăr mare (putina) 
cu toarte făcute din lemn cât mai tare, d. e. din stejar. Toartele 
să fie mai înalte ca de obiceiu. 

Pe fundul ciubărului, tocmai la mijloc, se înţepeneşte un 
lat, de 2 cm. gros, la mijloc găurit; gaura să fie căptușită cu blech. 
In toarte deasemenea se înţepeneşte un laţ, la mijloc găurit; 
această gaură se îmbracă şi ea în blech. In cele două găuri se 
aşează un fus, care învârtindu-se, pune în mişcare un coş făcut 
din lăţişori si asa de mare ca să se potrivească în ciubăr în- 
tocmai. Coșul e făcut in patru muchi, la fund ceva mai îngust 
ca din sus. Împrejurul coșului se înfășură un rociu de sârmă 
(drot) în deprtare de 1 cm., întocmai cum se închid coliviile de 
paseri. Sârma poate fi inlocuită prin sfoară subţire (șpargă). 

Cele patru laturi ale coșului să fie asa de mari ca să în- 
capă 4 faguri cu părecane cu tot; dupăce cu ajutorul unui cutit 
anume făcut, se desgolese căsuliile, fagurii se așează încâtva 
plecăţi spre păreţii ciubărului. 

Fusul, de care amintisem 'să fie mai înalt decât toartele 
ciubărului. Pe capătul din sus se înfăşură o sfoară tare și la 
capătul acesteia se pune un mănunchiu de lemn. 

Trăgând: de capătul sfoarei, care se înfăşură şi desfăşură în 
jurul fusului, coşul se învârte grabnic acum la dreapta acum la 
stânga. Prin această învârtire, mierea din partea din afară a 
fagurilor sboară toată înspre păreţii ciubărului. Acum se întore 
fagurii cu partea din lăuntru în afară şi coşul se învârte de nou. 
Cu chipul acesta, în timp de câteva minute, mierea din. patru | 
faguri este scursă cu desăvârşire. Lucrul deci merge foarte iute. 

In partea din jos ciubărul să aibă o gaură, prin care să 
se scurgă mierea într'un. alt vas, peste care se pune o sâtă. 

Cu ajutorul mașinei de stors căpătăm miere foarte curată. 

Fagurii, muiaţi in apă se pun în coşniţă, pentruca albinele 
să-i curețe până şi de cel mai mic picur de miere. 
CEE S Stuparul. 


POVESTEA UNEI LĂCAȚI. 


A fost odată un Jidan şi umblă hojma prin lume, cu gândul 
pentru ghişefturi; mă rog, cum e firea de Jidan şi cu care ei 
trăese. A umblat el mult: şi bine, prin multe locuri: șesoase, de- 
luroase si numai dela o vreme s'a indreptat prin munţi. A mers 
mult, mult prin păduri mari, întunecoase, nestrăbătute de nimenea, 
unde nu întâlneşti nici ţipenie de om, ' unde fiarăle sălbatice se: 

3 preumblă ca Voda liber, unde părul ţi-se face de frică măciucă 
'n cap, unde sângele nu mai umblă prin trup tot de frică şi 
numai în o coastă de munte, văzu o poartă mare, cât toate zilele, 
de fier și deasupra porţii celia eră o lespede de marmură, și pe 
care se cetea: 

„Aici este o mare peşteră şi se deschide numai odată pe 
an şi în ziua și ceasul cutare. Si se deschide și se închide tot 
singură si stă deschisă numai un- ceas. lInlăuntrul peșterii sunt 
comori nesocotite de mintea omenească. In mijlocul peşterii e o 
masă de aur şi pe masă e o lăcată de aur si cu lanț tot de aur 
care are darul, «când o deschide cineva, de-a ieși din ea, doi 
harapi, care fac orice după dorul deschizătorului. Si lăcata ceea 
se poate luă numai și numai de un băiat, care împlinește şapte 
ani în ziua şi ceasul când se duce s'o ia“. l 

Multă lume trecuse pe acolo şi văzuse porțile. acelea si 
peatra de deasupra lor scrisă ; însă neputând cetì nu se gândiră 

la nimic. Jidanul dracului cum ceti, îşi puse în gând să iee lacăta 
şi mai multe nu. De aceea se duse în satul de unde eră el şi 
chula un băiat, care să fie cum se cerea. Găsi un copil aga la 
un om văduv şi sărac. Il toemi Jidanul la dânsul, ca să-l slujască, 
altă ceva nu-i spuse nimic. Când fù aproape de deschiderea pe- 
şterii, jidanul luă băiatul şi-l duse acolo, unde-i povesti totul, 
ce eră scris şi ce aveà să facă. Intre altele, el îti fácù pe hârtie, 
chipul a doi draci şi-i spuse, ca, când va întră acolo, să nu se 


uite la nimic în lături, că o păţeşte; ci numai şi numai la hârtia 


din mână și să iee lăcata de pe masă şi să fugă înapoi. Băiatul 


i-a răspuns că asa a face. Nu mântui vorba bine şi porţile shanf - 


se deschise singure. Atunci băiatul se vâră colo; însă căscă gura 
la cele ce erau acolo şi uită să iee lăcata de pe masă și să 
fugă afară repede. Implinindu-se ceasul porţile se închise și băiatul 
rămase înlăuntru cu hârtia în mână şi căză in un fel de somn. 
Jidanul văzând aga şi neștiind nici un mijloc, ca să scoată băiatul 
afară de acolo şi temându-se de răspundere, fugi prin lume şi 
nu se mai întoarse în satul lui. 

Băiatul stătu aga acolo un an. La un an de zile, când se 
deschise porţile, se trezi şi el din somnul cela si luă repede 
lăcata de pe masă si pe ici ţi drumul băiete şi strigă: „jupâne 
jupâne“, crezând că-i jidanul afară şi neştiind nimie din cele 


i 


petrecute. Negăsind el jidanul, se năcăji cum putu și merse prin = 


păduri, munţi, dealuri, locuri rele și merse și merse până ajunse 
acasă la tată-so. Lui tată-so nu-i spuse nimic. Lăcata cu lanţul 
o tineà ascunsă, că credeă el că-i bună la ceva, văzând că-i de 
aur, dar nu știă să se folosească de dânsa. O ţină el asa până 
se făcu flăcăoaş cam de 18 ani. Tată-so eră om foarte sărac, 
nu avea nici după ce să beà apă. Intro zi tată-so îi spuse să-i 
facă o leacă We borş şi mămăligă; că el se duce undeva, unde 
are treabă. Dar băiţanul din ce eră să facă borşul şi mămăliga? 
N'aveă nici pic de sare, nici coaje de ceapă şi nici praf de făină. 
Se tot gândea, ce să facă? Si șezând el aga, îşi zise în gând, 
că el de când are lăcata aceea si o ţine de geaba și poate-i 
bună la ceva. Tot uitându-se la dânsa și sucind-o şi frecând:o 
cu degetele, ea se deschise şi eşiră dintr'ânsa doi harapi, cari 
ziseră: 

— Ce ne porunceşti stăpâne? 

— VA poruncesc să-mi aduceţi: sare, ceapă şi făină. 

Acum văzuse el puterea lăcatei. Ca cât te-ai şterge la ochi, 


harapii aduseră atâta ceapă și sare si făină acolo, că nu aveai . 

loc nici pe unde să umbli. După asta harapii se făcură nevăzuţi 
şi întrară la locul lor în lăcată. Băitanul găti mâncarea și venind 
şi tată-so; îl întreabă, că de unde are atâta ceapă, sare și 
făină, şi el îi răspunse, că Dumnezeu i le-a dat. Atunci tată-so 
văzând că ei au atâta amar de ceapă, sare si făină, ceru voie 
la ficioru-so să vândă, și el îi dete această învoială. (Va urmă.) 
(Auzită în comuna Filipeni-Bacău) N. Mateescu. 


CEVA DESPRE MESERIAȘI. 
VI, 


Şi acum să ne facem socoteala. 

Dacă m'aţi întrebă pe mine, — omul — că de ce-am scris 
rândurile dinainte, aş stă locului şi n'ag şti ce să vă răspund; 
aș da din umeri. 

__ Dar vez-că daga- -ți uhaba truditu-mi creer, acel greuruș, 
care mereu îmi sbârnăie la poarta gândirii, apoi nu ştiu zău ce 
var răspunde. 

Că deşi eu nu vreau să fac zamă lungă și să umplu pa- 
ginile acestei vestitoare de mai bine. reviste, cu fel de fel de 
nimicuri, greerușul îmi șopteşte; scrie, spune, spune tot până la 
sfârşit. 

Are greuruşul meu un tovarăș bun, nu-i vorbă, și ăla-i 
plevasul, — şi cum începe greuruşul a cântă, plevasul fuge pe 
hârtie de gândeşti că-l fugăresc Tătarii. 

Dar, vine mintea, recea, cumpănitoarea minte, și-mi zice: destul! 

- Şi ei trebue să mă supun, căci ea este bună și îngăduitoare 
până la un loc, dar dacă te faci că n'o cunoşti, apoi ea te pă- 
răseşte și rămâi cu greurușul, care tot sbârnăie verzi si uscate 
fara să-şi mai dea de rost. 

Asa dară să mă supun judecății minţii, să mă supun raţiunei. 
și să incheiu. 

Rândurile scrise, wau avut altceva în vedere decât de-a 
mișcă, de-a pune în prisma gândirii binevoitorilor clasei de mijloc 
chestiunea meseriașului român sau, — trebuie să mă exprim în 
limba mai înaltă — de-a vivifică interesul reprezentanţilor po- 
porului român pentru meseriași în măsură mai mare și de-a 
contribui, dacă se poate, la: progresarea lor, prin așternerea celor 
mai neupărate trebuinţe la poarta judecății  binevoitorilor lor, 
la poarta judecății a acelor binevoitori, 'cari i-au creat. 

Am zis deci că meseriașul român nu-i destul de încurajat, — . 
asta rămâne! za 
Am zis că nu se pune destulă încredere în el, — asta rămâne! `: 





Am zis, că el în starea de acum nu se poate avântă mai 


sus, din binecuvântatele pricini pe cari le-am arătat, — asta rămâne ! $ 

Am zis că meseriașul român este recrutat dintr'o pătură 
de popor prea săracă ca să se poată avântă singur, lipsindu-i 
partea intelectuală și materială, — asta rămâne! 

Am zis că omogenitatea poporului român nu-i destul de - 
închegată ca să fim cu toţii un trup şi suflet şi să nu mai existe . 
“potlogari, domni, ţărani, — și asta rămâne! 

Apoi bine, dacă toate acestea rămân ce mai vreţi! 

Nu sunt oare toate astea un bogat material de gândire 
pentru greurușul fieştecărui om? ` 

Ba nu zău, să mai stăm şi pe mai depaiie în nelucrare? 

Să ne mărginim şi de aci încolo numai a ne întrece în decla- 
matii, în. piese teatrale, pe când cestiunea de vieață îşi așteaptă 
dela, noi deslegarea ? 

Asta-i evoluţie, asta înseamnă T 

Nu! 

Şi dacă-i adevărat, că, nu! apoi ar fi timpul să ne reculegem. 

“ Roadele muncii de până acum au fost bune pentru timpul - 
lor, dar, de aci încolo nu se mai potrivesc. 

Trebuește deci altfel cultivat pământul, dacă voim să pii 
gresăm. 

Si, ni-se pare, că asta încă — rămâne. 

+ 

Noi ne bucurăm unii de alţii la mese intinse, suntem nişte 
vânători de măriri, căutăm scaunul cel mai aproape de soare. 

Dar, spuneţi, cu mâna pe inimă, toţi ceice v'aţi încălzit la 
soarele măririi, de câte-ori a-ţi petrecut vr'o noapte întunecoasă, 
gândind la nevoile celor ce sufer! 

" Aud? Aud? 
Nimeni nu-mi răspunde! 


A vorbi mai pe larg despre ţişnitura de gânduri izvorită 
mai sus, ar trebui încă șease articole, — şi, asta ar fi prea mult. 
Rămâne dar, ca Dzeu, în nemărginita sa bunătate să-ne 
lumineze mintea, să ne lumineze calea cea adevărată, cea bună 
şi cea dreaptă şi — să scutească de potopul lui Noe pe mese- 


riașul român, pe această tinetă mlădiţă a neamului nostru. 
g * 

lar, eu, om fără multă carte, un meseria nu tocmai dintre 
cei prima, am scris aceste rânduri cum m'a tăiat capu, si — 
vorba lui fiertatu moș Creangă, — „cui nu-i place, să ia plevasu 
la mână și să serie mai bine, că eu atâta am ştiut și atâta 


am făcut. 
* 


Şi acum, destul, condeiul meu iubit, tu alintătorul, tu ne- 


despărțit tovarăș al gândurilor mele! 


Destul! 


Delasântioana. 


DIN POPOR. 


Frunză verde de-alunari 
Am drăguţ şi-i păcurari. 
Alunari cu aluni multe 

Am drăguţ şi-i dus la munte, 
Nu ştiu nume cum i-aş pune? 
Da, iaș pune rujă verde, 


Că l-am mai pierdut odată 
Și l-am aflat la o fată. 

La o fată cam bătrână; 
Nu i-ai beă apa din mână, 
Să nu bei o săptămână; 
Nu i-ai beă apa din vasă, ` 


Rău mă tem, că mi-l-oi pierde; Da să mori de sete'ni casă. 


` ŞTIRI. 


Nou despărlământ al Asociaţiunii. Despartamantul „Alba- 
Iulia“, constătător din peste 100 de comune s'a împărţit în două. 
Comunele cari gravitează înspre Teiuş şi Aiud s'au grupat intr'un 
nou desp. cu numele „Aiud-Teiuş“, al cărui sediu (scaun) este 
Aiudul. Organizarea despărțământului a făcut-o d-l protopop din 
Aiud: Joan Maior, care a fost ales director. DI Maior a fost ajutat 
în lucrarea sa de cărturarii din Aiud, Teiuş gi din o mare parte 
a comunelor aparținătoare acestui desp. In Teiuş s'a inființat o 
agentură și bibliotecă poporală. Dorim spor bun şi D-zeu sajute! 

Sărbările Reuniunei sodalilor români din Sibiiu. In zilele de 28 
și 29 luna c. s'a serbat jubileul de 40 ani de existență a Reuniunei soda- 
lilor români din Sibiiu și 10 ani de când dl Victor Tordășianu figurează 
ca ci egala Aranjarea serbărilor a fost făcută de un comitet aranjator 
în frunte cu viceprezidentul reuniunei dl George Poponea şi au decurs în 
modul următor: ` 

Sâmbătă seara în 28 l. c. s'a jucat hazlia farză în 5 acte Malifiosul 
de Kotzebue, traducere de Joan Șterca Șuluțu, prelucrată de un binevoitor 
al Meseriașilor români, sub regizoratul dlui Dumitru Axente. Succesul 
piesei a fost unul din cele mai reușite, ținând publicul în continuă veselie 
dela început papa la sfârșit, Toţi diletanții s'au achitat de rolurile lor întrun 
mod vrednic de laudă. 

Duminecă dimineaţa în 29 1, c. reuniunea a luat parte corporativ la 
serviciul divin ce s'a ținut în biserica catedrală. Serviciul a fost oficiat de 
Prea Cuv. Sa di Dr. E. R. Roşca, protosincel, asistat de dl asesor cons. 
M. Voileanu, de dl prof, sem. D. Cunfan şi diaconul Dr. A. Crăciunescu, prot. 
semin. La serviciul divin a luat parte si Esc. Sa DI arhiep. și mitropolit 
loan Meţianu împreună cu alţi cărturari de ai nostri precum şi delegații 

reuniunilor surori. După îinirea serviciului divin, care s'a încheiat cu o 
rugăciune pentru reuniune, membrii acesteia s'au prezentat la Escel. Sa 
dl arhiepiscop şi mitropolit loan Meţianu, unde dl președinte Victor Tordă- 
șianu, într'o vorbire avântată mulțămește Escelenţiei Sale pentru sprijinul 
ce a dat ca patron acestei reuniuni, rugându-l ca și de aci încolo să țină 
sub Inaltul Său scut această reuniune. La această vorbire răspunde 
Escelenţia Sa printr'o cuvântare plină de sfaturi pentru meseriași îndem- 
nându-i să fie totdeauna sârguitori și să nu se despartă de legea lor şi de 
sinul bisericii lor, scutul de veacuri al poporului român. 

Dela Escelenţa Sa reuniunea, în cea mai mare ordine, face pelerinaj 


la mormintele mecenaților Dim. Andronic și Nicolae Cristea, unde se depun . 


două coroane, iar dl prez. Victor Tordășianu printr'o duioasă vorbire arată 
meritele acestor mari binefăcători ai meseriașilor. 

De aci membrii în aceeaș ordine se întorc în localul Reuniunei, 
unde aveă să se țină şedinţa festivă. d 


Şedinţa se deschide de cătră dl Victor Tordăşianu printr'o vorbire 


în care arată fazele istorice prin care a trecut Reuniunea meseriașilor români, 
la care răspunde dl' vicepreședinte G. Poponea, scoțând îndeosebi la iveală 
meritele dlui V. Tordășianu pentru avântul frumos ce a luat această reu- 
niune. Ca semn de recunoştinţă membrii Reuniunii donează vrednicului 
lor prezident un minunat cias de salon, iar dlui Candid Popa, instructorul 
corului reuniunii i-se donează o frumoasă machetă și un inel de aur, iar după 
aceea se împart 44 diplome de onoare între membrii distinși ai reuniunii. 

Cu acestea ședința ridicată, membrii reuniunii s'au întrunit în sala 
dela Gesellschattshaus la o masă comună. Aci între cea mai curată veselie 
a vorbit dl Victor Tordășianu pentru Esc. Sa Domnul arhiepiscop și mitro- 


polit Ioan Meţianu, dl G. Poponea pentru prezident, au mai vorbit apoi .. 


d-nii Tătar din Sebeș, Baicu din Orăștie, Precup din Brașov, Liuba, red. 
gazetei „„Meseriașul“ din Lugoj, loan Onae din Lugoj, T. Simtion din 
Sibiiu pentru reprezentanţii reuniunilor si şirul acestor toasturi îl închee 
di Victor Tordășianu, mulțămind tuturor celorce au contribuit la înălțarea 
acestei sărbări, 











Seara a fost concert festiv împreunat cu joc. Concertul a succes pe ... 


deplin. Dl Candid Popa a primit între urale un splendid buchet de flori și 
petrecerea a durat în cea mai mare veselie pana 'n zori de zi. Lumea 
fost foarte multă! 5 li T. S 

Serbările dela Ciacova. In 21 Septemvrie n. Reuniunea învă- 
țătorilor din Dieceza Caransebeşului şi-a ţinut adunarea generală 
din a.. c. în Ciacova. Invăţătorimea din această dieceză a arătat 
şi cu acest prilej că e la culmea .chemării sale. 

In aceeaş zi s'a sfinţit biserica cea nouă română ort. or. 
din Ciacova, pictată de vestitul pictor, d-l Oct. Smigelschi. La 
liturgie a cântat corul din Lugoj sub conducerea d-lui Z. Vidu. 
Reuniunea rom. de muzică din Lugoj a dat în aceeaş zi şi un 
concert grandios. Serbările peste tot au fost înălțătoare și un 
public. mare a luat parte la ele. 

@ 

„Solidaritatea“. Bancile noastre au înfiinţat o îngotire pentru 
apărarea intereselor lor cu numele „Solidaritatea“. Tribunalul 
reg. din Sibiiu a aprobat în zilele aceste statutele însoţirei. Dorim 


cel mai deplin succes. ~ 
[+] 
Abonaţii cari au plătit numai pe un pătrar, pe o jumătate sau 
trei pătrare de an, ori mau plătit nimic din preţul abonamentului sunt 
rugaţi să trimită suma cu care sunt în restanță. 








Editor: Octavian Goga. Tiparul tipografiei arhidiecezane. Sibiiu. 

